Avviż Legali Importanti

|

52007PC0483

Proposta għal deċiżjoni tal-Kunsill li temenda d-Deċiżjoni 2003/17/KE dwar l-ekwivalenza ta’ l-ispezzjonijiet fuq il-post imwettqa fil-pajjiżi terzi fuq l-uċuħ tar-raba’ li jipproduċu ż-żerriegħa u dwar l-ekwivalenza taż-żerriegħa prodotta fil-pajjiżi terzi  /* KUMM/2007/0483 finali */

	[pic] | KUMMISSJONI TAL-KOMUNITAJIET EWROPEJ |Brussel 28.8.2007KUMM(2007) 483 finaliProposta għalDEĊIŻJONI TAL-KUNSILLli temenda d-Deċiżjoni 2003/17/KE dwar l-ekwivalenza ta’ l-ispezzjonijiet fuq il-post imwettqa fil-pajjiżi terzi fuq l-uċuħ tar-raba’ li jipproduċu ż-żerriegħa u dwar l-ekwivalenza taż-żerriegħa prodotta fil-pajjiżi terzi(preżentata mill-Kummissjoni)MEMORANDUM TA’ SPJEGAZZJONIId-Direttivi tal-Kunsill 66/401/KEE, 66/402/KEE, 2002/54/KE, u 2002/57/KE dwar it-tqegħid fis-suq taż-żerriegħa (pjanti għall-għalf, ċereali, pitravi, pjanti taż-żejt u l-fibra) fihom dispożizzjonijiet biex il-Kunsill jiddetermina jekk spezzjonijiet fuq il-post imwettqa f’pajjiżi terzi fuq ucuħ tar-raba’ għall-produzzjoni taż-żerriegħa jissodisfawx il-kundizzjonijiet stipulati fil-leġiżlazzjoni Komunitarja u jekk iż-żerriegħa prodotta f’dawn il-pajjiżi hijiex ekwivalenti għaż-żerriegħa prodotta fil-Komunità.Minħabba d-Deċiżjoni tal-Kunsill 2003/17/KE, kif emendata, din l-ekwivalenza ġiet iddeterminata għal tlettax-il pajjiż. Id-Deċiżjoni 2003/17/KE se tiskadi fl-31 ta' Diċembru 2007.Fuq il-bażi ta’ l-informazzjoni miġbura mis-servizzi tal-Kummissjoni fi ħdan il-Kumitat Permanenti dwar iż-Żerriegħa u miksuba minn testijiet u provi komparattivi fil-Komunità, dawn il-pajjiżi għadhom jagħtu l-istess garanziji.Din il-proposta ġġedded l-ekwivalenza sal-31 ta’ Diċembru 2012 għall-pajjiżi terzi kollha msemmija fid-Deċiżjoni 2003/17/KE.Proposta għalDEĊIŻJONI TAL-KUNSILLli temenda d-Deċiżjoni 2003/17/KE dwar l-ekwivalenza ta’ l-ispezzjonijiet fuq il-post imwettqa fil-pajjiżi terzi fuq l-uċuħ tar-raba’ li jipproduċu ż-żerriegħa u dwar l-ekwivalenza taż-żerriegħa prodotta fil-pajjiżi terzi(Test b’rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 66/401/KEE ta' l-14 ta' Ġunju 1966 dwar it-tqegħid fis-suq ta’ żerriegħa ta’ pjanti ta’ l-għalf[1], u b’mod partikolari l-Artikolu (16)1 tagħha,Wara li kkunsidra d-Direttiva tal-Kunsill 66/402/KEE ta' l-14 ta' Ġunju 1966 dwar il- marketing taż-żerriegħa tal-ġwież[2], u b’mod partikolari l-Artikolu 16(1) tagħha,Wara li kkunsidra d-Direttiva tal-Kunsill 2002/54/KE tat-13 ta' Ġunju 2002 dwar il-bejgħ fis-suq ta’ żerriegħa tal-pitravi[3], u b'mod partikolari l-Artikolu 23(1) tagħha,Wara li kkunsidrat id-Direttiva tal-Kunsill 2002/57/KE tat-13 ta' Ġunju 2002 fuq il- marketing taż-żerriegħa ta’ pjanti taż-żejt u tal-fibra[4], u b'mod partikolari l-Artikolu 20(1) tagħha,Wara li kkunsidra l-proposta mill-Kummissjoni,Billi:(1) Id-Deċiżjoni tal-Kunsill 2003/17/KE tas-16 ta' Diċembru 2002 dwar l-ekwivalenza ta' l-ispezzjonijiet fuq il-post imwettqa fil-pajjiżi terzi dwar l-uċuħ tar-raba’ li jipproduċu ż-żerriegħa u dwar l-ekwivalenza taż-żerriegħa prodotta fil-pajjiżi terzi[5] tipprovdi illi għal perjodu limitat taż-żmien, l-ispezzjonijiet imwettqa f'ċerti pajjiżi terzi fuq uċuħ tar-raba’ għall-produzzjoni taż-żerriegħa ta' ċerti speċijiet jiġu kkunsidrati bħala ekwivalenti għall-ispezzjonijiet fuq il-post imwettqa skond il-leġiżlazzjoni Komunitarja u li ż-żerriegħa ta' ċerti speċijiet prodotti f'dawn il-pajjiżi tiġi kkunsidrata bħala ekwivalenti għaż-żerriegħa prodotta skond il-leġiżlazzjoni Komunitarja.(2) Jidher illi dawk l-ispezzjonijiet fuq il-post għadhom jagħtu l-istess garanziji bħal dawk imwettqa mill-Istati Membri. Dawn l-ispezzjonijiet fuq il-post għandhom għalhekk ikomplu jitqiesu bħala ekwivalenti.(3) Billi d-Deċiżjoni 2003/17/KE tiskadi fil-31 ta’ Diċembru 2007, il-perjodu li għalih hija rikonoxxuta l-ekwivalenza skond dik id-Deċiżjoni għandu jiġi estiż. Jidher mixtieq li dan il-perjodu jiġi limitat għal ħames snin.(4) Id-Deċiżjoni 2003/17/KE għandha għalhekk tiġi emendata skond dan,ADOTTA DIN ID-DEĊIŻJONI:Artikolu 1Fl-Artikolu 6 tad-Deċiżjoni 2003/17/KE, "il-31 ta' Diċembru 2007" tinbidel bi "il-31 ta' Diċembru 2012".Artikolu 2Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-President [1] ĠU 125, 11.7.1966, p. 2298/66. Id-Direttiva kif emendata l-aħħar bid-Direttiva 2004/117/KE (ĠU L 14, 18.1.2005, p. 18).[2] ĠU 125, 11.7.1966, p. 2309/66. Id-Direttiva kif emendata l-aħħar mid-Direttiva tal-Kummissjoni 2006/55/KE (ĠU L 159, 13.6.2006, p. 13).[3] ĠU L 193, 16.1.2004, p. 12. Id-Direttiva kif emendata l-aħħar mid-Direttiva 2004/117/KE.[4] ĠU L 193, 20.7.2002, p. 74. Id-Direttiva kif emendata l-aħħar mid-Direttiva 2004/117/KE.[5] ĠU L 8, 14.1.2003, p. 10. Id-Deċiżjoni kif emendata l-aħħar mir-Regolament (KE) Nru 1791/2006 (ĠU L 363, 20.12.2006, p. 1).


title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Konferenza Dinjija tar-Radjukomunikazzjoni 2015 (WRC- 15) tal-Unjoni Internazzjonali tat-Telekomunikazzjoni (UIT)

text:
                            IL-KUMMISSJONI
                            EWROPEA

                                                    Brussell, 29.5.2015
                                                    COM(2015) 234 final

                                                    2015/0119 (NLE)

                                        Proposta għal

                                DEĊIŻJONI TAL-KUNSILL

     dwar il-pożizzjoni li għandha tiġi adottata, f’isem l-Unjoni Ewropea, fil-Konferenza
      Dinjija tar-Radjukomunikazzjoni 2015 (WRC- 15) tal-Unjoni Internazzjonali tat-
                                 Telekomunikazzjoni (UIT)

                                 (Test b'rilevanza għaż-ŻEE)

MT                                                                                MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-PROPOSTA
     Il-Konferenza Dinjija tar-Radjukomunikazzjoni (WRC) hija s-sede għar-reviżjoni tar-
     Regolamenti tar-Radju (RR) li jikkodifikaw aspetti transkonfinali tal-użu tal-ispettru tar-radju,
     b’mod partikolari billi jistabbilixxu liema servizzi tar-radju huma allokati għal baned speċifiċi
     tal-ispettru. Kull WRC tikkunsidra biss subsett limitat tar-Regolamenti tar-Radju, billi
     tistipula l-baned tal-ispettru li għandhom jiġu diskussi u l-ambitu tar-riżultati li jistgħu
     jinkisbu abbażi ta’ aġenda deċiża fid-WRC ta’ qabel. Il-konferenza li jmiss se ssir f’Ġinevra
     mit-2 sas-27 ta’ Novembru 2015. Wara bosta snin ta’ xogħol ta’ tħejjija, se tikkonkludi bl-
     adozzjoni ta’ modifiki lir-Regolamenti tar-Radju tal-Unjoni Internazzjonali tat-
     Telekomunikazzjoni (UIT) .
     L-Istati Membri kollha tal-UE huma membri tal-UIT, u għandhom rwol attiv fl-adattament
     tar-Regolamenti tar-Radju. L-Unjoni Ewropea hija ‘Membru tas-Settur’, status simili għal dak
     tal-organizzazzjonijiet tal-industrija. Approċċ komuni għall-ippjanar tal-ispettru fuq it-
     territorji nazzjonali tfisser li, fil-prattika, ir-RR jista’ jkollhom influwenza sinifikanti fuq l-użu
     tal-ispettru, anke f’sitwazzjonijiet purament domestiċi.
     Politika tal-ispettru strateġika u koerenti tal-UE hija element ewlieni ta’ soċjetà moderna tal-
     informazzjoni u tiffaċilita firxa wiesgħa ta’ għanijiet ta’ politika; il-Parlament Ewropew u l-
     Kunsill għarfu l-importanza tal-ispettru tar-radju b’mod partikolari fid-Direttiva 2002/21/KE
     tas-7 ta’ Marzu 2002 dwar kwadru regolatorju komuni għan-networks ta' komunikazzjonijiet
     u servizzi elettroniċi1 (minn hawn’ il quddiem “Direttiva Kwadru”) u fid-Deċiżjoni
     243/2012/UE li tistabbilixxi programm pluriennali tal-politika tal-ispettru tar-radju2 fl-
     Unjoni Ewropea. Id-Direttiva Kwadru3 tagħmel referenza speċifika għar-Regolamenti tar-
     Radju, li l-Istati Membri huma meħtieġa josservaw. Barra minn hekk, id-Deċiżjoni
     676/2002/KE dwar l-Ispettru tar-Radju jeħtieġ li l-attivitajiet imwettqa taħt dik id-Deċiżjoni
     jikkunsidraw il-ħidma fl-UIT.
     Għalhekk huwa essenzjali li d-deċiżjonijiet meħuda fid-WRC-15 jgħinu lill-Unjoni teżerċita l-
     kompetenza interna tagħha biex timplimenta s-suq intern u tiżviluppa linji politiċi xierqa.
     F’dan il-kuntest, jinħtieġ li l-Unjoni tiżgura li l-interessi tagħha jiġu promossi u protetti matul
     in-negozjati tad-WRC.

     2.       RIŻULTATI        TAL-KONSULTAZZJONIJIET       MAL-PARTIJIET
              INTERESSATI I U L-VALUTAZZJONIJIET TAL-IMPATT
     Il-Konferenza Ewropea tal-Amministrazzjonijiet Postali u tat-Telekomunikazzjonijiet (CEPT)
     kienet qed tħejji s-sustanza tan-negozjati għad-WRC-15 sa mill-2012. Il-laqgħat kollha tas-
     CEPT kienu miftuħa għall-partijiet interessati. Barra minn hekk, kien hemm żewġ laqgħat ta'
     ħidma konġunti organizzati mill-Kummissjoni u s-CEPT (l-10 ta’ Diċembru 2013 u l-14 ta’
     April 2015), li matulhom ġew ippreżentati l-għanijiet preliminari tal-politika Ewropea
     flimkien mal-istat attwali fi ħdan is-CEPT. L-Opinjoni tal-Grupp għal Politika dwar l-Ispettru
     tar-Radju dwar l-għanijiet tal-politika Ewropea ngħatat fid-19 ta’ Frar 2015, wara
     konsultazzjoni pubblika.

     1
             ĠU L 108, 24.4.2002, emendat bid-Direttiva 2009/140/KE, ĠU L337, 18/12/2009.
     2
             ĠU L 81, 21.3.2012
     3
             Ibid, Artikolu 9(1).

MT                                                      2                                                     MT
 ---pagebreak---      3.       ELEMENTI LEGALI TAL-PROPOSTA
     Il-UIT hija l-aġenzija tan-Nazzjonijiet Uniti responsabbli mill-appoġġ għall-iżvilupp tat-
     telekomunikazzjonijiet fil-livell globali. L-Istati Membri kollha tal-UE huma membri tal-UIT.
     ITU-R, il-fergħa tal-UIT li tittratta r-radjukomunikazzjonijiet u użi oħra tal-ispettru tar-radju
     għandha l-kompitu li twettaq, minn naħa, “allokazzjoni ta’ baned tal-ispettru tar-radju-
     frekwenza, l-allokazzjoni ta’ frekwenzi tar-radju u min-naħa l-oħra,"ir-reġistrazzjoni ta’
     assenjazzjonijiet ta’ frekwenzi tar-radju u, għas-servizzi spazjali, ta’ kwalunkwe pożizzjoni
     orbitali assoċjati f’orbita geostazzjonarja-satellitari jew ta’ kwalunkwe karatteristiċi
     assoċjati ta’ satelliti f’orbiti oħra, sabiex tiġi evitata interferenza li tagħmel il-ħsara bejn
     stazzjonijiet tar-radju ta’ pajjiżi differenti4.”
     L-istrument għall-ġestjoni tal-ewwel parti ta’ dan ir-rwol huwa r-Regolamenti tar-Radju,
     meqjusa bħala trattat internazzjonali, li jiġu riveduti f’kull Konferenza Dinjija tar-
     Radjukomunikazzjoni. Ir-Regolamenti tar-Radju ma jippreskrivux użi speċifiċi tal-ispettru fi
     ħdan Stati Membri individwali tal-UIT. Madankollu, peress li rregolaw l-użu tal-ispettru b’tali
     mod li tiġi evitata interferenza transkonfinali u jiġu ddeterminati t-tipi ta’ komunikazzjonijiet
     li jieħdu prijorità, ir-RR għandhom influwenza fuq firxa wiesgħa dwar l-użu tal-ispettru fi
     ħdan kull Membru tal-UIT u bħala konsegwenza fl-Unjoni kollha kemm hi. Bosta mill-punti
     tal-aġenda WRC 15 se jinvolvu tibdil fl-użu tal-banda jew baned speċifiċi tal-ispettru; filwaqt
     li huma ffukati fil-kamp ta’ applikazzjoni, se jeħtieġu eżitu nnegozjat, bil-ħtieġa għall-
     kompromessi.
     Reviżjonijiet għar-Regolamenti tar-Radju għandhom japplikaw proviżorjament fir-rigward ta’
     kwalunkwe Parti li ffirmat ir-reviżjoni5. Il-Partijiet għandhom, f'kull każ, jitqiesu bħala li taw
     il-kunsens li jintrabtu b’din ir-reviżjoni sitta u tletin xahar wara d-data tad-dħul fis-seħħ tar-
     reviżjoni6. Ir-reviżjoni tar-Regolamenti tar-Radju fid-WRC-15 għalhekk se tagħti lok għal att
     li għandu effett legali skont it-tifsira tal-Artikolu 218(9) TFUE. Għalhekk, jaf ikun meħtieġ li
     jiġu stabbiliti l-pożizzjonijiet li għandhom jiġu adottati f’isem l-Unjoni.
     Ir-regoli tal-UIT jistgħu jaffettwaw jew jibdlu l-kamp ta’ applikazzjoni tar-regoli komuni u
     tal-politiki tal-UE b’diversi modi. Skont l-Artikolu 9(1), it-tieni paragrafu, tad-Direttiva
     Kwadru, l-Istati Membri ‘jkunu qegħdin jirrispettaw il-ftehimiet internazzjonali
     relevanti,inklużi r-Regolamenti tal-ITU tar-Radju’ meta japplikaw l-Artikolu 9, li huwa
     marbut mal-ġestjoni tal-frekwenzi tar-radju għal servizzi ta’ komunikazzjonijiet elettroniċi.
     Modifika tar-Regolamenti tar-Radju tal-UIT għalhekk għandha l-potenzjal li taffettwa l-
     Artikolu 9 jew tibdillu l-kamp ta’ applikazzjoni tiegħu.
     Fir-rigward tal-Ispettru tar-radju b’mod partikolari, l-Artikolu 10 tad-Deċiżjoni 243/2012/UE
     jistipula li f’negozjati internazzjonali li għandhom x’jaqsmu ma’ kwistjonijiet relatati mal-
     ispettru "jekk is-suġġett tan-negozjati internazzjonali jaqa’ fil-kompetenza tal-Unjoni, il-
     pożizzjoni tal-Unjoni għandha tiġi stabbilita f’konformità mal-liġi tal-Unjoni".
     Barra minn hekk għadd ta’ deċiżjonijiet ta' armonizzazzjoni teknika ġew adottati wkoll mill-
     Kummissjoni skont id-Deċiżjoni dwar l-Ispettru tar-Radju (676/2002/KE) sabiex jiġu żgurati
     d-disponibbiltà u l-użu effiċjenti tal-ispettru tar-radju fl-Unjoni. Dawn id-deċiżjonijiet ġew
     adottati f’kooperazzjoni mal-Istati Membri li jaġixxu fil-Kumitat għall-Ispettru tar-Radju u
     fuq il-bażi ta’ assistenza teknika mis-CEPT.

     4
            Il-kostituzzjoni tal-UIT Art 1, 2 A (miġjuba għall-Malti għall-għanijiet ta' dan id-dokument)
     5
            Artikolu 54(3) penter tal-Kostituzzjoni tal-Unjoni Internazzjonali tat-Telekomunikazzjoni (UIT).
     6
            Artikolu 54(5) bis tal-Kostituzzjoni tal-Unjoni Internazzjonali tat-Telekomunikazzjoni (UIT).

MT                                                        3                                                    MT
 ---pagebreak---      Meta jinflew il-punti tal-aġenda tad-WRC-15, tliet punti minnhom jistgħu direttament
     jaffettwaw regoli komuni jew ibiddlu l-kamp ta’ applikazzjoni tagħhom peress li huma
     koperti mil-liġi tal-UE jew soġġetti għal proċessi regolatorji konkreti li għaddejjin bħalissa.
     Żewġ punti jikkonċernaw servizzi ta’ komunikazzjonijiet elettroniċi u huma marbutin b’mod
     dirett mal-isforzi tal-UE biex tipprovdi l-konnettività għaċ-ċittadini tagħna. It-tielet
     tikkonċerna s-sikurezza tal-karozzi:
     - il-punt 1.1 dwar l-ispettru tat-Telekomunikazzjoni Mobbli Internazzjonali (IMT), li
     jikkorrispondi għal broadband mobbli taħt ir-Regolament tal-UE. Ta’ rilevanza għal dan il-
     punt huwa l-provvediment fil-Programm tal-Politika tal-Ispettru tar-Radju biex jiġi identifikat
     mill-inqas 1200 MHz għal broadband mingħajr fili fl-UE. Fir-rigward tal-baned rilevanti,
     hemm ukoll id-Deċiżjoni 2008/411/KE li tarmonizza 3400-3800 MHz għall-broadband
     mingħajr fili, id-Deċiżjoni 2015/750/EU dwar l-armonizzazzjoni ta' 1452-1492 MHz għad-
     downlink broadband, id-Deċiżjoni 2008/671/KE li tarmonizza l-banda ta’ 5875-5905 MHz
     għas-sistemi ta’ trasport intelliġenti u mandat fis-seħħ lis-CEPT dwar l-użu ta’ netwerks taż-
     żona lokali bir-radju fil-baned 5350-5470 MHz u 5725-5925 MHz,
     - il-punt 1.2, it-twaqqif ta’ parametri għall-użu tal-banda ta’ 700 MHz għal IMT. Fid-WRC-
     12, din il-banda ġiet allokata fuq bażi ko-primarja għas-servizzi mobbli flimkien ma’
     allokazzjoni ta’ xandir eżistenti b’effett mid-WRC-15. Rigward din il-banda hemm mandat
     maħruġ lis-CEPT biex tiżviluppa l-kundizzjonijiet tekniċi armonizzati għall-użu tal-ispettru
     fil-banda ta 694-790 MHz bil-broadband bla fili. Kif indikat mill-Kummissjoni, hija meħtieġa
     kemm jista’ jkun flessibbiltà fid-deċiżjonijiet meħuda fil-livell UIT sabiex tippermetti lill-
     Kunsill u lill-Parlament jiddeċiedu dwar l-użu futur tal-banda, u
     - il-punt 1.18 dwar radars ta’ kontra l-ħabtiet tal-karozzi fil-banda ta’ 77.5-78 GHz. Radars
     bħal dawn huma diġà armonizzati fl-UE skont id-Deċiżjoni 2004/545/KE, li tippermetti l-użu
     tal-banda 77-81 GHz kollha b’sistemi bir-radar ta’ medda qasira għall-vetturi.
     Il-punti tal-aġenda l-oħrajn tad-WRC 15 huma s-suġġett ta’ opinjoni tal-Grupp ta’ Politika
     dwar l-Ispettru tar-Radju, li l-Kummissjoni tikkondividi fir-rigward tal-aspetti sostantivi tal-
     politika tal-ispettru tagħha.
     Xi wħud minn dawn il-punti tal-aġenda huma marbuta mal-politiki tal-UE, bħall-politika tat-
     trasport (Punti 1.5, 1.7, 1.8, 1.15, 1.16 u punt ġdid fuq l-aġenda dwar it-traċċar waqt it-titjira),
     il-politika tal-ispazju (Punti 1.5, 1.7, 1.8, 1.11, 1.12, 1.16 u 1.17 tal-Aġenda), il-ġlieda kontra
     t-tibdil fil-klima u l-monitoraġġ tad-dinja (Punti 1.5, 1.12, 1.17 iżda wkoll 1.1 tal-Aġenda),
     jew il-politika industrijali u t-tkabbir ekonomiku (Punti 1.16 1.17 tal-Aġenda). Kif wieħed
     jista’ jara minn din il-ħarsa ġenerali, jista’ jkun hemm diversi interessi ta’ politika tal-Unjoni
     involuti. In-negozjati tad-WRC-15 jistgħu jipproduċu riżultati li jistgħu jaffettwaw
     direttament jew indirettament l-applikazzjoni tal-liġi eżistenti tal-Unjoni jew l-iżvilupp
     prevedibbli tagħha. Għalhekk, il-pożizzjoni tal-Unjoni dwar dawn il-punti tal-aġenda għandha
     tkun salvagwardjata billi jiġi żgurat li n-negozjati jirrispettaw ir-rekwiżiti eżistenti tal-liġi tal-
     Unjoni u ma jkollhom l-ebda preġudizzju għall-iżvilupp prevedibbli tagħha.
     Punt 1.3 tal-Aġenda. Id-WRC-12 stabbiliet dan il-punt tal-aġenda bħala tentattiv biex
     tarmonizza l-ispettru użat mis-servizzi pubbliċi biex iwasslu l-protezzjoni tal-pubbliku u l-
     għajnuna fid-diżastri (PPDR). Dan ikun kompitu enormi minħabba s-sitwazzjoni ta’ użu tal-
     ispettru estremament frammentat, anke fl-Ewropa. Fuq livell dinji, approċċ modest huwa
     aktar realistiku. L-informazzjoni rilevanti għandha tingħata lill-UIT dwar meded ta’
     frekwenza reġjonali tal-Protezzjoni Pubblika u s-Solliev fid-Diżastri, mingħajr ebda obbligu
     impost fuq l-użu ta’ teknoloġija speċifika u/jew banda ta’ frekwenza speċifika.

MT                                                     4                                                      MT
 ---pagebreak---      Punt 1.5 tal-Aġenda. Dan il-punt jikkonċerna kif jiddaħħlu remotament stemi ta’ inġenji tal-
     ajru ppilotati (RPAS) fi spazju tal-ajru mhux segregat, jiġifieri fejn japplikaw ir-regoli
     normali tal-kontroll tat-traffiku tal-ajru. Dan huwa meħtieġ sabiex dawn is-sistemi jintużaw
     b’mod effiċjenti għal skopijiet ċivili. Dawn jistgħu jinkludu użi bħal tiftix u salvataġġ u
     sorveljanza mal-fruntieri madwar il-Mediterran, l-identifikazzjoni tal-firxa tan-nirien fil-
     foresti meta jkun riskjuż wisq it-tajran tal-inġenji tal-ajru bl-ekwipaġġ, it-twassil tal-provvisti
     f’terreni diffiċli u biex jiġu stabbiliti l-effetti tat-tibdil fil-klima, L-użu tal-baned allokati għal
     servizzi bis-satellita fissa għal komunikazzjonijiet ta’ kontroll ta’ sistemi tal-ajru mingħajr
     ekwipaġġ għandu jiġi appoġġat fil-prinċipju, filwaqt li tiġi żgurata l-kompatibbiltà ma’
     servizzi oħra li għandhom allokazzjonijiet f’dawk il-baned, mingħajr ma tiġi kompromessa l-
     koordinazzjoni attwali u l-proċedura ta’ notifika ta’ netwerks oħrajn tas-satellita fil-banda u li
     jissodisfaw ir-rekwiżiti tal-ICAO għall-iżgurar tas-sikurezza tat-titjir.
     Punt 1.7 tal-Aġenda. (ECS) Din il-banda oriġinarjament kienet maħsuba bħala estensjoni tal-
     banda għal sistemi ta’ nżul microwave għall-inġenji tal-ajru. Madankollu ma kien hemm l-
     ebda ħtieġa għall-użu ta’ din il-banda mis-servizzi fis-settur ajrunawtiku u l-proposta hija li
     jitneħħew rekwiżiti preċedenti biex jiġi eliminat gradwalment l-użu mobbli permezz tas-
     satellita fil-banda. Għandha tiġi appoġġata t-tneħħija ta’ restrizzjonijiet regolatorji għas-
     servizz ta' satellita fiss (mid-Dinja sal-ispazju) fil-banda 5091-5150 MHz.
     Punt 1.8 tal-Aġenda. Għandha tiġi appoġġata aktar flessibbiltà għall-operat ta’ stazzjonijiet
     terrestri abbord bastimenti fil-banda ta’ 5925-6425 MHz u fil-banda ta’ 14-14.5 GHz, filwaqt
     li jkomplu jiġu protetti servizzi oħra fl-istess baned. L-illaxkar tar-rekwiżiti jista' jappaoġġa l-
     industriji marittimi u spazjali Ewropej.
     Punt 1.11 tal-Aġenda. Din l-allokazzjoni hija maħsuba għat-telemetrija, l-ittraċċar u l-kontroll
     tas-satelliti u hi ta’ interess konsiderevoli għall-iżvilupp ta’ politika spazjali. L-allokazzjoni
     mitluba għas-servizz tal-esplorazzjoni tad-dinja bis-satellita (mid-dinja sal-ispazju) fi ħdan il-
     medda 7-8 GHz għandu jiġi appoġġjat, filwaqt li tiġi żgurata protezzjoni adegwata ta’ servizzi
     ta’ radjukomunikazzjoni eżistenti f’din il-banda.
     Punt 1.12 tal-Aġenda. Dan il-punt jappoġġa l-iżvilupp ta’ sistemi satellitari tal-ġenerazzjoni li
     jmiss għall-esplorazzjoni tad-dinja u se jikkumplimenta l-programm Copernicus. L-
     allokazzjoni primarja għas-servizz tal-esplorazzjoni tad-dinja fil-baned 9200-9300 MHz u
     9900-10400 MHz għandha tiġi appoġġata bil-kundizzjoni li din l-estensjoni tintuża biss għal
     sistemi li jeħtieġu faxxa tal-frekwenza akbar minn 600 MHz
     Il-punti 1.15 u 1.16 tal-Aġenda. Dan il-punt se jtaffi l-konġestjoni f’komunikazzjoni abbord
     fil-portijiet u jintroduċi sistema ġdida ta’ sikurezza. Dan jikkonċerna sew il-politika marittima
     sew il-politika dwar l-ispazju. Għandhom jiġu appoġġati modifiki meħtieġa biex jippermettu
     titjib favur stazzjonijiet tal-komunikazzjoni abbord u l-iżvilupp ta’ sistema ta’ skambju ta’
     dejta VHF użati mis-settur marittimu
     Punt 1.17 tal-Aġenda. Għandha tiġi appoġġata soluzzjoni armonizzata globalment fil-banda
     4200-4400 MHz għall-Intrakomunikazzjoni Avjonika, filwaqt li tiġi żgurata l-protezzjoni
     eżistenti ta’ sistemi ta’ radjunavigazzjoni ajrunawtiċi li joperaw fil-banda. Eżitu ta’ suċċess
     għandu l-potenzjal li jnaqqas b’mod sostanzjali l-piż tal-inġenji tal-ajru, biex b’hekk inaqqsu
     l-konsum tal-fjuwil u l-ispejjeż tal-operat, waqt li jitnaqqas l-impatt ekoloġiku tal-ivvjaġġar
     bl-ajru.
     Għall-punt ġdid fuq l-aġenda dwar l-intraċċar waqt it-tajran, ir-rekwiżiti ta’ kwalunkwe
     sistema futura għandhom jiġu definiti kif xieraq biex jiġi żgurat li kwalunkwe deċiżjoni
     potenzjali eventwali f’din il-konferenza hija bbażata fuq dawk ir-rekwiżiti

MT                                                     5                                                       MT
 ---pagebreak---      B'dan meqjus, huwa meħtieġ li jiġu stabbiliti l-pożizzjonijiet li għandhom jiġu adottati f’isem
     l-Unjoni fid-WRC msejħa biex tadotta reviżjonijiet lir-Regolamenti tar-Radju, skont l-
     Artikolu 218(9) TFUE.

     4.      IMPLIKAZZJONI BAĠITARJA
     M’hemm l-ebda implikazzjoni baġitarja għall-Unjoni Ewropea, għajr l-ispejjeż tan-negozjati.

MT                                                 6                                                   MT
 ---pagebreak---                                                              2015/0119 (NLE)

                                                Proposta għal

                                       DEĊIŻJONI TAL-KUNSILL

        dwar il-pożizzjoni li għandha tiġi adottata, f’isem l-Unjoni Ewropea, fil-Konferenza
         Dinjija tar-Radjukomunikazzjoni 2015 (WRC- 15) tal-Unjoni Internazzjonali tat-
                                    Telekomunikazzjoni (UIT)

                                        (Test b'rilevanza għaż-ŻEE)

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
     Artikolu 114, flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Skont ir-Riżoluzzjoni 1343 li fiha l-aġenda adottata waqt il-Konferenza Dinjija tar-
              Radjukomunikazzjoni tal-UIT fl-2012 (WRC-12), il-Konferenza Dinjija tar-
              Radjukomunikazzjoni fl-2015 (WRC-15) se tadotta atti f’forma ta’ reviżjonijiet lir-
              Regolamenti tar-Radju li se japplikaw b’mod provviżorju fir-rigward ta’ kwalunkwe
              Parti li tkun iffirmat l-Atti Finali tal-Konferenza. Il-Partijiet għandhom, f’kull każ,
              jitqiesu li taw il-kunsens tagħhom li jintrabtu bl-Atti Finali sitta u tletin xahar wara d-
              data tad-dħul fis-seħħ tar-reviżjoni. L-Istati Membri kollha tal-UE huma partijiet għar-
              Regolamenti tar-Radju, u mill-inqas xi reviżjonijiet tal-UE jistgħu jaffettwaw regoli
              komuni tal-UE jew ibiddlu l-kamp ta’ applikazzjoni tagħhom. Għalhekk, għalkemm l-
              Unjoni mhijiex membru sħiħ tal-UIT, huwa meħtieġ li tiddeċiedi dwar il-pożizzjonijiet
              li għandhom jittieħdu f’isem l-Unjoni.
     (2)      Skont l-Artikolu 9(1) it-tieni paragrafu tad- Direttiva 2002/21/KE dwar kwadru
              regolatorju komuni għan-networks ta’ komunikazzjonijiet u servizzi elettroniċi (id-
              Direttiva Kwadru), l-Istati Membri għandhom jirrispettaw il-ftehimiet internazzjonali
              rilevanti, inklużi r-Regolamenti tar-Radju tal-UIT meta jiġi applikat l-Artikolu 9. Kull
              modfika lir-Regolamenti tar-Radju tal-UIT għalhekk se jkollha titqies fid-dawl tal-
              kwistjoni dwar jekk teffettwax l-Artikolu 9 jew tibdillux il-kamp ta’ applikazzjoni
              tiegħu.
     (3)      L-Artikolu 9 tad-Direttiva Kwadru jirrikjedi li l-Istati Membri jassiguraw l-
              amministrazzjoni effettiva tal-frekwenzi tar-radju għal servizzi ta' komunikazzjonijiet
              elettroniċi fit-territoju tagħhom skont l-Artikolu 8 u 8a tad-Direttiva. L-Artikolu 8
              jirrikjedi li l-awtoritajiet regolatorji nazzjonali jippromwovu l-kompetizzjoni fil-
              provvista tan-netwerks ta’ komunikazzjonijiet elettroniċi, servizzi ta’
              komunikazzjonijiet elettroniċi u faċilitajiet assoċjati u servizzi billi eż. jinkoraġġixxu
              l-użu effiċjenti u jassiguraw l-amministrazzjoni effettiva tal-frekwenzi tar-radju, u li
              jikkontribwixxu għall-iżvilupp tas-suq intern billi jitneħħew l-ostakoli li baqa’ għall-
              provvista ta’ networks ta’ komunikazzjonijiet elettroniċi, faċilitajiet assoċjati u
              servizzi u servizzi ta’ komunikazzjonijiet elettroniċi f’livell Ewropew. L-Artikolu 8a
              jirrikjedi li l-Istati Membri jqsiu, fost l-oħrajn, l-interess pubbliku ekonomiku, il-

MT                                                    7                                                     MT
 ---pagebreak---            libertà ta’ espressjoni, kulturali u aspetti tekniċi tal-politiki tal-UE kif ukoll l-interessi
           varji ta’ komunitajiet ta’ utenti tal-ispettru tar-radju biex jiġi ottimizzat l-użu tal-
           ispettru tar-radju u jiġu evitati interferenzi dannużi.
     (4)   Regoli komuni huma wkoll stabbiliti mid-Deċiżjonijiet tal-Kummissjoni
           2005/513/KE, 2008/411/KE u 2004/545/KE; trid titqies ukoll il-ħidma li għaddejja
           mwettqa mill-awtorità regolatorja lill-Kummissjoni, flimkien mal-Istati Membri fil-
           Kumitat dwar l-Ispettru tar-Radju u l-Grupp dwar il-Politika tal-Ispettru tar-Radju, u
           bl-għajnuna tas-CEPT, skont id-Deċiżjoni 676/2002/KE tal-Parlament Ewropew u tal-
           Kunsill (id-Deċiżjoni dwar l-Ispettri tar-Radju). L-Istati Membri għandhom jadottaw
           f’isem l-Unjoni pożizzjonijiet li ma jikkontestawx is-sustanza dawn id-Deċiżjonijiet u
           tal-ħidma regolatorja li għaddejja.
     (5)   L-adozzjoni ta’ orjentazzjonijiet speċifiċi li huma meħtieġa sabiex l-Istati Membri
           jkunu jistgħu jieħdu pożizzjoni matul il-konferenza dwar il-punti tal-aġenda li
           għandhom x’jaqsmu ma’ deċiżjonijiet ta’ armonizzazzjoni eżistenti skont id-Deċiżjoni
           dwar l-Ispettru tar-Radju, jew ma' ħidma regolatorja li għaddejja bil-ħsieb ta'
           armonizzazzjoni bħal din, hija mingħajr preġudizzju għall-kompetenza esterna tal-
           Unjoni fir-rigward ta’ kwalunkwe punt ieħor fuq l-aġenda li jista’ jolqot xi regoli
           komuni jew ibiddel il-kamp tal-applikazzjoni tagħhom. Fir-rigward ta’ dan tal-aħħar,
           il-pożizzjoni tal-Unjoni dwar dawn il-punti tal-aġenda tista’ tkun limitata biex jiġi
           żgurat ir-rispett fin-negozjati tar-rekwiżiti eżistenti tal-liġi tal-Unjoni.
     (6)   Taħt ir-Riżoluzzjoni 233 tad-WRC-12 dwar il-punt 1.1 fuq l-aġenda tad-WRC-15, l-
           UIT għandha tidentifika baned kandidati tat-Telekomunikazzjoni Mobbli
           Internazzjonali (IMT), soġġetti għal allokazzjonijiet eżistenti jew ġodda ta’ dawn il-
           baned lis-servizz mobbli, li possibbilment jinkludu l-baned 470-694 MHz, 1427-
           1518 MHz, 3400-3800 MHz, 5350-5470 MHz u 5725-5925 MHz.
     (7)   Fir-rigward tal-komunikazzjoni mobbli, id Deċiżjoni 243/2012/UE tal-Parlament
           Ewropew u tal-Kunsill li tistabbilixxi programm pluriennali tal-politika tal-ispettru tar-
           radju (RSPP) titlob għall-identifikazzjoni ta’ mill-inqas 1200 MHz għal broadband bla
           fili fl-Unjoni sal-2015, inkluż baned diġà armonizzati. Għalhekk, in-negozjati kollha
           dwar il-baned kandidati IMT għandhom jiġu ttrattati b’tali mod li jiġi żgurat li
           tinżamm l-unità tal-UE matul in-negozjati.
     (8)   F’dan ir-rigward, id- Deċiżjoni tal-Kummissjoni 2008/411/KE7 tarmonizza l-banda
           3400-3800 MHz għal broadband bla fili u d-Deċiżjoni tal-Kummissjoni 2005/513/KE8
           tarmonizza l-baned 5150-5350 MHz u 5470-5725 MHz għas-sistemi ta’ aċċess bla fili
           inklużi n-netwerks tar-radju għaż-żona lokali. Fil-każ tal-banda 1452-1492 MHz,
           miżura teknika ta’ armonizzazzjoni skont l-Artikolu 4(3) tad-Deċiżjoni dwar l-Ispettru
           tar-Radju qiegħda taħt adozzjoni wara opinjoni pożittiva tal-Kumitat dwar l-Ispettru
           tar-Radju, bil-ħsieb li tkun armonizzata din il-banda għall-komunikazzjoni broadband
           bla fili fl-Unjoni. Din il-banda (1452-1492 MHz), flimkien mal-baned biswit xulxin
           1427-1452 MHz u 1492-1518 MHz se tkun element ewlieni tan-negozjati li
           tikkonferma l-ħtieġa għal approċċ olistiku għall-banda kollha.
     (9)   Id-Deċiżjoni tal-Kummissjoni 2008/671/KE tarmonizza l-użu tal-ispektrum ta’
           frekwenzi tar-radju fil-medda ta’ frekwenza 5875-5905 MHz għal applikazzjonijiet
           relatati mas-sigurtà ta’ Sistemi tat-Trasport Intelliġenti.

     7
           Emendata mid-Deċiżjoni tal-Kummissjoni 2014/276/UE
     8
           Emendata mid-Deċiżjoni tal-Kummissjoni 2007/90/UE

MT                                                   8                                                      MT
 ---pagebreak---      (10)   Fid-dawl tal-opinjoni pożittiva tal-Kumitat dwar l-Ispettru tar-Radju, fit-2 ta’
            Settembru 2013 il-Kummissjoni ħarġet mandat lis-CEPT biex tistudja u tidentifika l-
            kundizzjonijiet armonizzati tal-kompatibbiltà u tal-kondiviżjoni għall-użu ta’ sistemi
            ta’ aċċess bla fili inklużi n-netwerks lokali tar-radju fil-baned ta’ 5350-5470 MHz u
            5725-5925 MHz fl-Unjoni, li jappellaw b’mod partikolari għall-protezzjoni tal-
            operazzjoni ppjanata ta’ GMES/Copernicus jew radar tat-temp fuq inġenji tal-ajru..
            Billi, skont is-CEPT, bħalissa ma hemm l-ebda teknika ta’ mitigazzjoni li tippermetti
            l-introduzzjoni ta’ netwerks taż-żona lokali bir-radju fil-banda 5350-5470 MHz
            flimkien mas-sistema Copernicus, kwalunkwe deċiżjoni rigward l-użu tal-baned 5350-
            5470 MHz u 5725-5925 MHz għan-netwerks taż-żona lokali bir-radju għandha tiġi
            posposta sal-WRC-19 billi għadhom għaddejjin l-istudji.
     (11)   Ir-Riżoluzzjoni 232 adottata fil-WRC-12 flimkien mal-punt 1.2 fuq l-aġenda tal-WRC-
            15 tipprovdi mandat għal studji f’livell ta’ UIT rigward l-allokazzjoni tal-banda 694-
            790 MHz għal servizzi mobbli, biex tkun effettiva minnufih wara l-WRC-15. Peress li
            din il-banda hija attwalment użata għal xandir terrestri fl-Istati Membri kollha, il-
            Kummissjoni, bl-opinjoni pożittiva tal-Kumitat dwar l-Ispettru tar-Radju, fid-19 ta’
            Frar 2013 ħarġet mandat lis-CEPT, skont l-Artikolu 4(2) tad-Deċiżjoni dwar l-Ispettru
            tar-Radju biex tiżviluppa l-kundizzjonijiet tekniċi armonizzati għall-broadband
            mingħajr fili għall-użu tal-banda 694-790 MHz, li għandha tiġi adottata permezz ta’
            deċiżjoni ta’ implimentazzjoni tal-Kummissjoni skont l-Artikolu 4(3) tad-Deċiżjoni
            dwar l-Ispettru tar-Radju. Kif enfasizzat ukoll fl-opinjoni tal-Grupp ta’ Politika tal-
            Ispettru tar-Radju tad-19 ta’ Frar 2015, l-applikazzjoni ta’ tali soluzzjoni ta'
            armonizzazzjoni teknika tkun dipendenti minn deċiżjoni li għandha tittieħed mill-
            Kunsill u l-Parlament dwar l-użu futur ta’ dik il-banda, li ma tiġix adottata sa wara l-
            WRC-15. Għalhekk, ir-riżultati tal-WRC-15 għandhom iżommu kemm jista' jkun
            flessibbiltà għall-Parlament u l-Kunsill biex jiddeċiedu, billi l-konsegwenzi ta’ tali
            miżura se jkunu deċiżivi għall-futur tax-xandir u tas-servizzi ta’ komunikazzjonijiet
            bil-broadband mingħajr fili fl-Unjoni.
     (12)   Barra minn hekk, meta wieħed iqis l-importanza għax-xandir tal-parti t’isfel tal-banda
            UHF, hemm bżonn li jiġi żgurat li l-WRC-15 iżżomm spettru suffiċjenti fl-Unjoni
            għall-provvista terrestri ta’ servizzi tal-media awdjoviżiva fil-banda 470-694 MHz.
            Dan huwa f’konformità mal-Artikolu 7 tad-Deċiżjoni 243/2012/UE li jirrikjedi li l-
            Istati Membri, f’kooperazzjoni mal-Kummissjoni, jiżguraw li hemm biżżejjed spettru
            disponibbli għall-provvista satellitari u terrestri ta’ servizzi tal-midja awdjoviżivi
            innovattivi għaċ-ċittadini tal-Unjoni, waqt li jikkunsidra wkoll li nofs id-djar Ewropej
            attwalment jirċievu xandir permezz ta’ servizzi r terrestri u li fl-Ewropa bħalissa x-
            xandir jiddependi ħafna fuq il-banda 470-694 MHz.
     (13)   L-aġenda għall-konferenza sussegwenti fl-2019 se tiġi adottata fil-WRC-15 taħt il-
            punt 10 tal-aġenda. B’mod partikolari, wara d-deċiżjonijiet li se jittieħdu taħt il-punt
            1.1 fuq l-aġenda tal-WRC-15 dwar il-baned kandidati għall-IMT, hemm interess dinji
            fl-identifikazzjoni ta' spettru fi frekwenzi ogħla minn 6 GHz għall-IMT tal-ħames
            ġenerazzjoni. Il-ħidma preparatorja fil-proċess tal-UIT se teħtieġ li timxi b’mod
            parallel mal-ħidma fi ħdan l-UE.
     (14)   Ir-Riżoluzzjoni 654 adottata fil-WRC-12 flimkien mal-punt 1.18 fuq l-aġenda tal-
            WRC-15 issaejjaħ għal studji f’livell ta’ UIT rigward l-allokazzjoni tal-medda 77.5-
            78 GHz li r-radars ta' medda qasira għall-vetturi. Id-Deċiżjoni tal-Kummissjoni
            2004/545/KE tarmonizza l-banda 77-81 GHz għal sistemi bir-radar ta’ medda qasira
            għall-vetturi.

MT                                                 9                                                   MT
 ---pagebreak---      ADOTTA DIN ID-DEĊIŻJONI:

                                               Artikolu 1
     L-Istati Membri, filwaqt li jaġixxu b’mod konġunt fl-interess tal-Unjoni, għandhom jieħdu
     sehem fin-negozjati fil-Konferenza Dinjija dwar ir-Radjukomunikazzjoni 2015 tal-Unjoni
     Internazzjonali tat-Telekomunikazzjoni bil-ħsieb li jiġu riveduti r-Regolamenti tar-Radju.
     Il-pożizzjonijiet li għandhom jiġu adottati f’isem l-Unjoni f’negozjati u matul l-adozzjoni ta’
     reviżjonijiet għar-Regolamenti Radju huma stabbiliti fl-Anness għal din id-Deċiżjoni.
     Meta proposti ġodda dwar is-suġġett fl-Anness huma magħmula waqt il-konferenza li għad
     m’hemmx pożizzjoni tal-Unjoni dwarhom, il-pożizzjoni tal-Unjoni għandha tiġi stabbilita
     permezz ta’ koordinazzjoni fuq il-post qabel il-Konferenza tissejjaħ biex tadotta reviżjonijiet
     għar-Regolamenti tar-Radju. F’każijiet bħal dawn, il-pożizzjoni tal-Unjoni għandha tkun
     konsistenti mal-prinċipji stipulati fl-Anness għal din id-Deċiżjoni.

                                               Artikolu 2
     Il-reviżjonijiet għar-Regolamenti tar-radju għandhom jiġu pubblikati f'Il-Ġurnal Uffiċjali tal-
     Unjoni Ewropea.

                                                Artikolu
     Din id-Deċiżjoni tidħol fis-seħħ .
     Magħmul fi Brussell,

                                                 Għall-Kunsill
                                                 Il-President

MT                                                 10                                                  MT
 ---documentbreak---                             IL-KUMMISSJONI
                            EWROPEA

                                                     Brussell, 29.5.2015
                                                     COM(2015) 234 final

                                                     ANNEX 1

                                          ANNESS

                                            għall-

                                     Proposta għal
                                DEĊIŻJONI TAL-KUNSILL

     dwar il-pożizzjoni li għandha tiġi adottata, f’isem l-Unjoni Ewropea, fil-Konferenza
      Dinjija tar-Radjukomunikazzjoni 2015 (WRC-15) tal-Unjoni Internazzjonali tat-
                                 Telekomunikazzjoni (UIT)

MT                                                                                MT
 ---pagebreak---                                                   ANNESS
                                                    għall-

                                           Proposta għal
                                      DEĊIŻJONI TAL-KUNSILL

          dwar il-pożizzjoni li għandha tiġi adottata, f’isem l-Unjoni Ewropea, fil-Konferenza
           Dinjija tar-Radjukomunikazzjoni 2015 (WRC-15) tal-Unjoni Internazzjonali tat-
                                      Telekomunikazzjoni (UIT)

     Waqt in-negozjati u l-adozzjoni ta' reviżjonijiet għar-Regolamenti tar-Radju tal-UIT fil-WRC
     15, għandhom jittieħdu l-pożizzjonijiet li ġejjin f’isem l-Unjoni.

     1.        Taħt punt 1.1 tal-aġenda:
              tiġi identifikata l-banda 1452-1492 MHz, u l-baned biswit xulxin 1427-1452 MHz
               u1492-1518 MHz għat-Telekomunikazzjonijiet Mobbli Internazzjonali, filwaqt li
               jiġu protetti servizzi passivi taħt il-1427 MHz;
              tiġi allokata fuq bażi ko-primarja lis-servizz ċellulari u tiġi identifikata għat-
               Telekomunikazzjoni Mobbli Internazzjonali l-banda 3400-3800 MHz;
              tiġi rrifjutata l-allokazzjoni ko-primarja lis-servizz mobbli tal-banda 470-694 MHz
               fl-Ewropa;
              ma tiżdiedx l-allokazzjoni ko-primarja lis-servizz mobbli tal-baned 5350-5470 MHz
               u 5725-5850 MHz u lanqas ma jiġu identifikati għal IMT dawk il-baned kif ukoll il-
               banda 5850-5925 MHz, filwaqt li jiġu studjati aktar dawn it-tliet baned bil-ħsieb li
               jitqies l-użu tagħhom għan-netwerks taż-żona lokali bir-radju u jiġi żgurat li l-użu
               primarju huwa protett f’kull każ.
     2.        Taħt punt 1.2 tal-aġenda:
              jiġu stabbiliti l-livelli ta’ protezzjoni għas-servizz tax-xandir taħt is-694 MHz skont
               ir-riżultati tal-istudji mwettqa mill-Conférence Européenne des Postes et
               Télécommunications u jiġi stabbilit it-tarf saflieni tal-banda għal 694 MHz;
              ma jiġux miżjuda restrizzjonijiet addizzjonali għall-protezzjoni tax-xandir fil-banda
               694-790 MHz għalkemm jistgħu jiġu adottati miżuri biex jiżguraw koeżistenza
               bbilanċjata bejn il-wireless broadband u sistemi ta’ radjunavigazzjoni ajrunawtiċi
               eżistenti mal-fruntieri tal-lvant tal-UE fil-banda 694-790 MHz.
     3.        Taħt punt 1.18 tal-aġenda, tiġi allokata l-banda 77.5-78 GHz għas-servizz ta’
               radjulokazzjoni u l-użu ta’ dik il-medda għal radars tal-vetturi mingħajr l-
               introduzzjoni ta’ restrizzjonijiet eċċessivi, iżda jiġi rikonoxxut li l-istazzjonijiet tar-
               radjuastronomija għandhom ikomplu jibbenefikaw minn protezzjoni;
     4.        Taħt punt 10 tal-aġenda, punt fl-aġenda għall-WRC-19 li jindirizza l-ħtiġijiet tal-
               ispettru għal sistemi mobbli 5G għandu jiġi appoġġat, b’enfasi 'l fuq minn 6 GHz
               għal allokazzjonijiet ġodda u approċċ komuni biex jitnedew studji ta’ kompatibbiltà
               relatati qabel il-WRC-19.

MT                                                     2                                                     MT
 ---pagebreak---      5.   Meta tiġi nnegozjata kwalunkwe emenda rilevanti għar-Regolamenti tar-Radju tal-
          UIT fil-WRC-15, tiġi żgurata l-konformità mal-liġi tal-Unjoni, b’mod partikolari li l-
          prinċipji stabbiliti fl-Artikolu 9 tad-Direttiva 2002/21/KE dwar kwadru regolatorju
          komuni għal netwerks ta' komunikazzjonijiet u servizzi elettroniċi u d-Deċiżjoni
          243/2012/UE li tistabbilixxi programm pluriennali tal-politika tal-ispettru tar-radju
          jiġu osservati, u ma jkollhom l-ebda preġudizzju għal aktar żvilupp prevedibbli.

MT                                             3                                                   MT


Avis juridique important

|

52004PC0400

Proposta għal Deċiżjoni tal-Kunsill li tawtorizza lir-Renju Unit jintroduċi miżura speċjali li tidderoga minn Artikolu 11 tas-Sitt Direttiva 77/388/KEE dwar l-armonizzazzjoni tal-liġijiet tal-Pajjiżi Membri li huma relatati mat-turnover ttat-taxxi  /* KUMM/2004/0400 finali */

Proposta għal DEĊIŻJONI TAL-KUNSILL li tawtorizza lir-Renju Unit jintroduċi miżura speċjali li tidderoga minn Artikolu 11 tas-Sitt Direttiva 77/388/KEE dwar l-armonizzazzjoni tal-liġijiet tal-Pajjiżi Membri li huma relatati mat-turnover ttat-taxxi(preżentata mill-Kummissjoni)MEMORANDUM TA' SPJEGAZZJONI1. Taħt l-Artikolu 27 tas-Sitt Direttiva tal-Kunsill tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-turnover tat-taxxi - Is-sistema komuni tat-taxxa fuq il-valur miżjud: bażi ta' stima uniformi, [1] il-Kunsill, fuq aġir unanimu għall-proposta tal-Kummissjoni, jista' jawtorizza xi Stat Membru biex jintroduċi miżuri speċjali għal deroga mid-dispożizzjonijiet tad-Direttiva, biex titħaffef il-proċedura li biha tinżamm it-taxxa jew biex tipprevjeni ċerti tipi ta'evażjoni jew skansar ta' taxxa.[1]  ĠU L 145, tat-13.6.1977, p.1. Direttiva kif l-aħħar emendata b'Direttiva 2004/15/KE (ĠU L 52, 21.2.2004, p. 61).2. F'talba mibgħuta f'ittra lill-Kummissjoni u rreġistrata mis-Segretarjat Ġenerali tal-Kummissjoni fit-13 ta' Frar 2004, il-gvern tar-Renju Unit fittex l-awtorizzazzjoni biex jintroduċi miżura li tidderoga minn Artikolu 11(A)(1)(a) tad-Direttiva 77/388/KEE. Il-Kummissjoni għarrfet lill-Istati Membri l-oħra bit-talba tar-Renju Unit f'ittra bid-data tal-15 ta' Marzu 2004.3. It-talba waslet għand il-Kummissjoni qabel ma daħlu fis-seħħ l-emendi li hemm fl-Artikolu 27 fid-Direttiva tal-Kunsill 2004/7/KE. Madankollu, fin-nuqqas ta' kull regola tranżitorja l-applikazzjoni għandha tiġi kompluta taħt ir-regoli preżenti u mhux taħt ir-regoli preċedenti.4. L-Artikolu 11(A)(1)(a) tad-Direttiva 77/388/KEE li jistabbilixxi l-ammont taxxabli tal-provvista li tkun "dak kollu li jikkostitwixxi il-konsiderazzjoni li ġiet jew li trid tinkiseb mill-fornitur mingħand ix-xerrej ....." . Din id-dispożizzjoni hija normalment biżżejjed f'każi fejn il-provvista ghandha natura għal kollox kummerċjali u fejn m'hemmx konnessjoni bejn il-fornitur u x-xerrej li tista' taffettwa l-valur tal-provvista. Madankollu, fejn il-partijiet fit-transazzjoni huma konnessi, hemm evidenza li turi li ċerti provvisti jsiru taht il-valur tas-suq. Ir-Renju Unit diġà għandu deroga minn Artikolu 11 biex jittratta dawn il-provvisti ta' prodotti u servizzi sottovalutati maghmula lill-partijiet konnessi fejn għandu mnejn ikun hemm telf ta' taxxa minħabba l-fatt li min jirċievi jkun eżentat jew parazjalment eżentat. [2] Din id-deroga tagħti s-setgħa lill-awtoritajiet biex jitolbu għat-taxxa fuq il-valur miftuħ tas-suq ta' provvista bħal din. Għalkemm l-iskema li hija s-suġġett tat-talba ta' din id-deroga hija simili għal dawk digà koperti mid-deroga eżistenti, il-bażi li fuqha d-deroga oriġinali ġiet applikata mhix wiesgħa bizzejjed biex tkopri l-iskema kif emendata.[2]  ĠU L 132, tal-21.5.1987, p. 22.5. Ir-Renju Unit issa għamel talba għal deroga addizzjonali speċifika biex tkun tista' tingħeleb l-evażjoni tat-taxxa li għandha x'taqsam ma' provvisti bejn min iħaddem u l-impjegati fis-settur kummerċjali tal-vetturi bil-mutur. Il-leġiżlazzjoni eżistenti fil-komunità f'Artikolu 6(2) toħloq provvista ta' servizzi għall-konsiderazzjoni meta prodotti li jagħmlu parti mill-assi tan-negozju u li fuqhom it-taxxa hija eliġibbli li titnaqqas huma disponibbli għall-użu privat ta' l-istaff. Il-valutazzjoni ta' din il-provvista hija rregolata bl-Artikolu 11(A)(1)(c) li jirrikjedi li l-persuna taxxabbli tagħti rendikont tat-taxxa fuq in-nefqa sħiħa talli jkun ġie pprovdut is-servizz. Madankollu, fil-każijiet li ltaqa' magħhom ir-Renju Unit, din il-liġi tiġi evitata billi min iħaddem iżomm ammont ta' flus. Dan għandu l-effett li jġib il-valur tal-provvista fl-ambitu tal-Artikolu 11(A)(1)(a). It-taxxa tinżamm għalhekk biss fuq l-ammont li huwa attwalment imħallas mill-impjegat, li huwa ffissat fuq-livell li huwa ċarament disponibbli biss minħabba r-rabta bl-impjieg li għandhom.6. L-abbuż identifikat mir-Renju Unit huwa fil-preżent limitat għall-industrija tal-vetturi bil-mutur. In-negozji huma intitolati li jirkupraw it-taxxa fuq il-karozzi li huma parti mill-istokk tal-manifattur jew tan-negozjant tal-vetturi bil-mutur. L-aktar eżempju komuni huwa dak tal-karozza tal-wiri. Il-karozzi tal-wiri huma ħafna drabi għad-dispożizzjoni ta' l-impjegati barra l-ħinijiet tax-xogħol. Jekk il-karozza tal-wiri kienet disponibbli mingħajr ħlas, għax kien hemm tnaqqis fit-taxxa, taħt ir-regoli eżistenti il-provvista trid tkun intaxxata abbażi tal-prezz sħiħ li l-persuna ntaxxata ħallset biex ipprovdiet il-karozza. Madankollu, minħabba li l-impjegat iħallas ammont għall-użu tal-karozza, din id-dispożizzjoni tal-valutazzjoni tiġi sospiża u tiġi applikata r-regola normali li hemm f'Artikolu 11(A)(1)(a). Il-VAT hija għalhekk iġġustifikata b'referenza għall-ammont li attwalment tħallas. Peress li hemm konnessjoni bejn min iħaddem u l-impjegat, il-ħlas għall-karozza jista' jiġi ffissat għall-prezz artifiċjalment baxx. Dan jipermetti lil min iħaddem li jagħti benefiċċju konsiderevoli lill-impjegat.7. Din l-iskema ta' skansar ġiet immarkitjata fir-Renju Unit. Minħabba li l-vetturi bil-mutur huma prodotti ta' valur għoli u minħabba l-volum disponibbli lill-impjegati, il-gvern tar-Renju Unit stima li minbarra l-ammonti li digà ntilfu, jista' jkun hemm tnaqqis ta' taxxa sinifikanti jekk l-użu ta' l-iskema tkun usa'. Ir-Renju Unit applika għal deroga li tittratta direttament l-iskema milli għal xi deroga ġenerali, għax jemmen li l-abbuż huwa limitat għal settur wieħed partikolari tas-suq. Deroga mmirata tfisser ukoll li l-miżuri li jirrrimedjaw huma proporzjonati għall-problema.8. L-iskema hija limitata għall-kummerċ tal-vetturi bil-mutur minħabba li in ġenerali , il-VAT fuq il-karozzi mixtrija min-negozji fir-Renju Unit mhix irkuprata fejn ikun hemm xi użu privat tal-karozza. Dan l-impediment huwa bħala forma ta' prokura biex jiġi ntaxxat l-użu privat u għalhekk l-użu tagħhom min-nies privati ikun ġustifikat. L-eċċezzjoni għal dan hija għall-negozji fil-kummerċ tal-vetturi bil-mutur li jżommu karozzi bħala stokk fin-negozju huma f'pożizzjoni li jirkupraw it-taxxa. Kull użu privat ta' dawn il-karozzi jrid għalhekk ikun suġġett għat-taxxa.9. Minħabba dan ta' hawn fuq, il-Kummissjoni tikkunsidra li d-deroga mitluba mill-gvern tar-Renju Unit għandha tiġi awtorizzata.Proposta għal DEĊIŻJONI TAL-KUNSILL li tawtorizza lir-Renju Unit jintroduċi miżura speċjali li tidderoga minn Artikolu 11 tas-Sitt Direttiva 77/388/KEE dwar l-armonizzazzjoni tal-liġijiet tal-Pajjiżi Membri li huma relatati mat-turnover ttat-taxxiIL-KUNSILL TA' L-UNJONI EWROPEAWara li kkunsidra d-Direttiva tal-Kunsill 77/388/KEE tas-17 ta' Mejju 1977 fuq l-armonizzazzjoni tal-liġijiet fl-Istati Membri relatati mat-turnover tat-taxxi - Sistema komuni tat-taxxa fuq il-valur miżjud: valutazzjoni uniformi bażika [3] u partikolarment l-Artikolu 27 tiegħu,[3]  ĠU L 145, tat-13.6.1977, p.1. Direttiva kif l-aħħar emendata b'Direttiva 2004/15/KE (ĠU L 52, 21.2.2004, p. 61).Wara li kkunsidra l-proposta tal-Kummissjoni [4],[4]  ĠU [...] C [...], p. [...].Billi:(1) F'ittra rreġistrata mis-Segretarjat Ġenerali tal-Kummissjoni fit-13 ta' Frar 2004, ir-Renju Unit fittex l-awtorizzazzjoni biex jintroduċi miżura speċjali li tidderoga minn Artikolu 11(A)(1)(a) tad-Direttiva 77/388/KEE;(2) L-għan tad-deroga huwa li jħares li ma jkunx hemm evażjoni mit-taxxa fuq il-valur miżjud (VAT) minħabba s-sottovalutazzjoni tal-provvisti. Hija speċifikament imfassla sabiex ħadd ma jkun jista' jdur ma' l-Artikolu 6(2) tad-direttiva 77/388/KEE b' mod li, fil-kummerċ tal-vetturi bil-mutur, l-impjegati jkunu jistgħu jużaw il-karozzi għall-ħlas nominali. Minħabba li dan il-ħlas jidher li huwa konsiderazzjoni għall-provvista, il-VAT tiġi ntaxxata taħt l-Artikolu 11(A)(1)(a) tad-Direttiva 77/388/KEE fuq l-ammont li huwa attwalment imħallas mill-impjegat. Madankollu, minħabba r-rabta ta' l-impjieg li hemm bejn iż-żewġ partijiet, l-ammont li huwa attwalment imħallas huwa artifiċjalment baxx, li jirriżulta fi dħul sinifikament aktar baxx tal-VAT.(3) Ir-Renju Unit digà ngħata konċessjoni għal talba għal deroga mill- Artikolu 11 [5] imfassla biex tegħleb il-problema tal-provvisti sottovalutati bejn persuni konnessi fejn dak li jirċievi l-provvista huwa totalment jew parzjalment eżentat. Billi, fiż-żmien mata ngħatat id-deroga, l-impjegati ma kienux inklużi fid-definizzjoni ta' "konnessi" u minħabba li impjegat mhuwiex persuna taxxabbli li huwa totalment jew parzjalment eżentat, deroga oħra aktar speċifika hija meħtieġa.[5]  ĠU L 132, tal-21.5.1987, p. 22.(4) Il-miżura speċjali trid tapplika biss f'każijiet fejn l-amministrazzjoni tista' tikkonkludi li l-ammont taxxabbli kif determinat bi qbil ma' Artikolu 11(A)(1)(a) kien influwenzat mir-rabtiet ta' l-impjieg bejn il-partijiet involuti. Din il-konklużjoni trid, f'kull każ, tissejjes fuq fatti li jidhru, u mhux fuq suppożizzjonijet.(5) Jekk wieħed iqis l-iskop limitat tad-deroga, il-miżura speċjali hija proporzjonata ma' l-għan li qed jipprova jintlaħaq.(6) Id-deroga m'għandiex impatt negattiv fuq ir-riżorsi proprji tal-Komunità mit-taxxa fuq il-valur miżjud.ADOTTA DIN ID-DEĊIŻJONI:Artikolu 1Permezz tad-deroga minn Artikolu 11(A)(1)(a) tad-Direttiva 77/388/KEE, ir-Renju Unit huwa awtorizzat, sal-31 ta' Diċembru 2008, fil-każ ta' provvista ta' servizzi li jikkonsistu fl-użu ta' karozza, fejn il-fornitur u dak li jirċievi huma persuni konnessi fil-kummerċ tal-vettura bil-mutur, li jittratta l-valur fis-suq miftuħ ta' dik il-provvista bħala l-ammont taxxabbli.Artikolu 2Artikolu 1 jista' japplika biss jekk jitwettqu l-kundizzjonijiet li ġejjin:(a) Il-fornitur għandu d-dritt li jnaqqas, għall kollox jew parti minn, it-taxxa fuq il-valur miżjud li tapplika għall-karozza;(b) Ir-riċevitur mhuwiex persuna taxxabbli għal kollox u huwa marbut mal-fornitur b'rabtiet ta' impjieg speċifikati fil-leġiżlazzjoni nazzjonali;(c) huwa raġjonevoli li jiġi konkluż miċ-ċirkustanzi tal-każ li r-rabtiet ta' l-impjieg imsemmija f'punt (b) influwenzaw l-ammont taxxabbli kif determinat bi qbil ma' Artikolu 11(A)(1)(a) tad-Direttiva 77/388/KEE.Artikolu 3Din id-Deċiżjoni hija indirizzata lir-Renju Unit tal-Gran Brittanja u l-Irlanda ta' Fuq.Magħmula fi Brussel, [...]Għall-KunsilllIl-President